Keskustelu:Finnhems

message: Artikkelin kirjoitusasu Wikipediassa johtuu suomen kielen oikeinkirjoitussäännöstä: erisnimissä iso kirjain tulee vain sanan alkuun. Yrityksen poikkeama tästä säännöstä on kerrottu artikkelissa. --Htm (keskustelu) 13. tammikuuta 2024 kello 01.14 (EET)
replies: text: Tulisiko siis kirjoittaa Hus-yhtymä, Lut-yliopisto, Ac/dc, Rem-uni ja Lvi-asentaja? Inehmo (keskustelu) 3. helmikuuta 2024 kello 05.59 (EET)
replies: text: :Artikkelin nimeämisestä on Ohje:Artikkelin nimi ja yleisemmin asiaa on käsitelty nimeämiskäytännössä. Jos sinulla on epäselvää, voit kysyä asiasta kielenhuolto-kahvihuoneessa. -- Htm (keskustelu) 3. helmikuuta 2024 kello 10.07 (EET)

text: :Valtionyhtiöiden ja valtion liikelaitos nimien kirjoitusasusta on Kielitoimiston ohje. Siinä on nimi suositeltu kirjoitettavaksi Finn-HEMS oy vaikka olisin luullut, että olisi menty muiden Finn-alkuisten mukaan. Toinen erikoisuus on HAUS-kehittämiskeskus oy, joka ohjeessa suositellaan kirjoitettavan noin ja suluissa on annettu yrityksen oma kirjoitusasu HAUS kehittämiskeskus Oy. Omassa kirjoitusasussa on se hauskuus, että se poikkeaa siitä, minkä eduskunta on yrityksen nimeksi säätänyt (Laki Haus kehittämiskeskus Oy -nimisestä osakeyhtiöstä), ja siitä, mikä nimi PRH:lle on kerrottu (Haus Kehittämiskeskus Oy). Matthäus Gehägeberg (keskustelu) 3. helmikuuta 2024 kello 10.30 (EET)
replies: text: ::Artikkelin nimi on Wikipedian nimeämisohjeen mukainen. Erisnimet kirjoitetaan niin, että vain alkukirjain on iso. Ei ole mitään syytä, tai ainakaan minä en näe, miksi yrityksen nimeä pitäisi erityisesti korostaa tekstissä capseilla. Yleensä mitään ylimääräisiä tehostuskeinoja ei tietosanakirjassa tarvita. Ne vaikuttavat naurettavilta. Huomauttaisin vielä, että olen luonut artikkelin 21.1.2014 nimellä FinnHEMS ja sinä siirsit sen 8.8.2021 nimelle Finnhems. -- Htm (keskustelu) 3. helmikuuta 2024 kello 10.42 (EET)
replies: text: :::Olen tästä samaa mieltä. Siksi Kielitoimiston nimiohje tuntuu oudolta. Kun kyseessä kuitenkin on yritys, artikkelia koskee myös äänestyksellä aikanaan tuotettu poikkeus: "Yritys- ja yhteisöartikkelit nimetään sen mukaan miten yritystä tai yhteisöä yleisimmin kutsutaan suomen yleiskieltä käyttävissä luotettavissa lähteissä, pois lukien pörssilistaukset." Toistaiseksi moni sanomalehdistä voidaan lukea suomen yleiskieltä käyttäviksi. Ainakin osa Helsingin Sanomien toimittajista kirjoittaa nimen Finnhems. Matthäus Gehägeberg (keskustelu) 3. helmikuuta 2024 kello 18.05 (EET)
replies: text: ::::Kävin linkkejä läpi ja etsin kadonneet arkistosta. Ennen sitä läpikäyntiä oli noin 20 lähdelinkkiä (muu kuin Finnhemsin kotisivu) ja tilanne oli 9-5 Finnhemsin hyväksi (kuolleita linkkejä en laskenut). Ylellä ainakin oli Finnhemsiä. Btw tuo Haus on outo. Yhtiörekisteri on virallinen rekisteri ja sinne yritys ilmoittaa itse itsensä. Yhtiön kun perustaa niin varmaan pitää tehdä jokin perustamiskirja, missä kerrotaan, kuka perustaa ja mitä ja sitten pitää olla yhtiöjärjestys, jossa kerrotaan mm. mikä on yhtiön nimi. Ilmeisesti on ihmisiä, jotka kuvittelevat, että yhtiön nimi voitaisiin kirjoittaa jotenkin muuten kuin mitä virallisissa papereissa on. Mikseivät antaneet sille semmoista nimeä alun perin, jonka he haluaisivat sen olevan. Ja vielä kävellään eduskunnan tahdon yli. PRH:ssa ne katsoo papereista. Nykyään kaikki tehdään sähköisesti, mutta oletus on, että yhtiöjärjestyksessä ilmoitettu yhtiön nimi on oikein ja se on yhtiön nimi. Virallinen. Takavuosina yhdistysrekisterissä oli osalla yhdistyksistä nimi kirjoitettu suuraakkosin. Sitä oli perustettu aatteellinen yhdistys ja sihteeri kiersi paperin kirjoituskoneen telalle ja paukutteli innoissaan nimen suuraakkosin "selvyyden vuoksi" ja niin yhdistyksen virallinen nimi kirjoitettiin rekisteriin sitten suuraakkosin. Yhdistysrekisterissä on ilmeisesti sittemmin vähin äänin stilisoitu noita.-- Htm (keskustelu) 3. helmikuuta 2024 kello 20.38 (EET)
thread_title: Nimi